Naziv obveznika: ŽUPANIJSKI SUD U DUBROVNIKU

OIB: 89577096924

Broj RKP-a: 3390

Matični broj: 03304680

Adresa: Dr. A. Starčevića 23, Dubrovnik

Razina: 11

Razdjel: 109

Šifra djelatnosti: 8423

Šifra grada /općine: 98

Odgovorna osoba: Kate Brajković, predsjednica suda

**BILJEŠKE UZ FINANCIJSKE IZVJEŠTAJE**

**od 01. siječnja do 31. prosinca 2023. godine**

**BILANCA**

Obrazac bilance izrađen je na temelju podataka u glavnoj knjizi Županijskog suda u Dubrovniku. Ovaj obrazac pokazuje stanje imovine i obveza na dana 31.12.2023. godine.

Aktiva i pasiva bilance stanja na dan 01.01.2023 godine uvećane uslijed preračunavanja i zaokruživanja kune u eure primjenom fiksnog tečaja konverzije. Nakon provedenih svih knjiženja usklađena je bilanca stanja odnosno nema razlike između aktive i pasive

**Bilješka uz šifru B002 – nefinancijska imovina**

U odnosu na prethodno razdoblje na šiframa nefinancijske imovine zabilježeno je povećanje od 7,2% što se odnosi na rekonstrukciju sudnice 1.

Odlukom Ministarstva pravosuđa i uprave od 28. prosinca 2023 godine Klasa 406-05/23-01/127 Županijskom sudu u Dubrovniku preneseno je u trajno vlasništvo, bez naknade, oprema u vrijednosti 514,83 eur.

**Bilješka uz šifru 1 – financijska imovina**

Na ovim pozicijama bilance iskazuje se stanje s računa razreda 1 Financijska imovina, s analitikom, a uključuje i podatke za skupine računa 19 Rashodi budućih razdoblja i nedospjela naplata prihoda na kojima se vodi plaća i prijevoz za 12/2023 koji će biti podmireni u prvom mjesecu 2024. godine.

**Bilješka uz poziciju 1112 – novac na računu kod tuzemnih poslovnih banaka**

Novac na računu odnosi se na redovni žiro račun u iznosu od 78.366,06 eur.

**Bilješka uz poziciju 1211 – depoziti u tuzemnim kreditnim i ostalim financijskim institucijama**

Odnosi se na jamčevine stranaka u predmetima vođenim pred ovim sudom i tu je vidljivo povećanje u odnosu na prethodno razdoblje.

**Bilješka uz poziciju 129 – ostala potraživanja**

Pozicija 129 se odnosi na naknade koje se refundiraju od HZZO-a.

**Bilješka uz poziciju 19 – rashodi budućih razdoblja i nedospjela naplata prihoda**

Odnosi se na isplatu plaće i prijevoza za 12 mjesec 2023 godine u iznosu od 89.715,28 eur te je vidljivo povećanje u iznosu 34,2 % u odnosu na prethodnu godinu zbog povećanja osnovice za izračun plaća državnih službenika i dužnosnika.

**Bilješka uz poziciju 2 – obveze**

Ukupne obveze na razredu 2 bilježe porast u odnosu na prethodno razdoblje koje je uzrokovano porastom obveza prema zaposlenima, povećanjem stanja na žiro računu za jamčevine, povećanjem obveza bolovanja koje se trebaju refundirati od strane HZZO-a, kao i obvezom za nabavku nefinancijske imovine koja će biti podmirena u prvom mjesecu 2024. godine, a koja se odnosi na dodatna ulaganja na građevinskim objektima.

**Bilješka uz poziciju 2643 – obveze za kredite od tuzemnih kreditnih institucija izvan javnog sektora**

Odnosi se financijski leasing za nabavu osobnog automobila koja će se u cijelosti zatvoriti tijekom naredne 2024. godine.

**Bilješka uz poziciju 9 – vlastiti izvori**

Vlastiti izvori ostali su u razini prethodnog razdoblja.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

Izvještaj o prihodima i rashodima, primicima i izdacima, sastavljen je za razdoblje od 01.01.2023. do 31.12.2023. godinu i uključuje prihode i primitke, rashode i izdatke Županijskog suda u Dubrovniku. Podaci za popunjavanje financijskih izvještaja dobivaju se iz glavne knjige.

**Bilješka uz poziciju 6 – Prihodi poslovanja**

Ukupni prihodi poslovanja ostvareni su na razini prošle godine, a kretanje po pojedinim računima vidljivo je u niže navedenoj tablici.

|  |  |  |  |  |  |
| --- | --- | --- | --- | --- | --- |
| Račun  | Opis  | Šifra | 2022 | 2023 | Indeks |
| 6 | PRIHODI POSLOVANJA  | 6 | 1.031.655,47 | 1.205.960,27 | 116,90 |
| 6526 | Ostali nespomenuti prihodi | 6526 | 676,89 | 112,81 | 16,70 |
| 6615 | Prihodi od pruženih usluga | 6615 | 2.265,05 | 2.857,74 | 126,20 |
| 6711 | Prihodi iz nadležnog proračuna za financiranje rashoda poslovanja | 6711 | 1.026.906,79 | 1.127.123,22 | 109,80 |
| 6712 | Prihodi iz nadležnog proračuna za financiranje rashoda za nabavu nefinancijske imovine | 6712 | 1.806,74 | 75.866,50 | 4.199,1 |

Račun 6526 odnosi se na prihode za ispitnu komisiju.

Račun 6615 odnosi se na prihod od pruženih usluga kopiranja i usluga najma koji pokazuje povećanje u odnosu na prethodno razdoblje radi povećanja cijene najma.

Na računu 6711 koji se odnosi na prihode iz nadležnog proračuna vidljivo je povećanje od 9,8% u odnosu na prethodnu godine i najvećim dijelom se odnosi na povećanje prihoda za financiranje rashoda za zaposlene.

Račun 6712 odnosi se na prihod za otplatu glavnice financijskog leasinga i na dodatna ulaganja na građevinskom objektu (rekonstrukcija sudnice 1).

**Bilješka uz poziciju 3 – Rashodi poslovanja**

Rashodi poslovanja izvršeni su u iznosu od 1.121.621,78 eur.

U tablici koja slijedi daje se pregled izvršenih rashoda poslovanja

|  |  |  |  |  |  |
| --- | --- | --- | --- | --- | --- |
| Račun  | Opis  | Šifra | 2022 | 2023 | Indeks |
| 3 | RASHODI POSLOVANJA  | 3 | 1.023.978,12 | 1.121.621,78 | 109,50 |
| 31 | Rashodi za zaposlene | 31 | 803.143,53 | 900.124,69 | 112,10 |
| 32 | Materijalni rashodi | 32 | 220.204,79 | 220.855,68 | 100,30 |
| 34 | Financijski rashodi | 34 | 629,80 | 641,41 | 101,80 |

**Bilješka uz poziciju 31- Rashodi za zaposlene**

Rashodi za zaposlene bilježe rast u odnosu na prošlu godinu zbog povećanja osnovice za izračun plaće pravosudnih dužnosnika i državnih službenika i namještenika. U odnosu na prethodno razdoblje najveće odstupanje zabilježeno je na računima 3113 Plaće za prekovremeni rad, povećanje u iznosu od 116,10% odnosi se na povećanje naknade za dežurstvo pravosudnih dužnosnika.

Račun 312 - Ostali rashodi za zaposlene, ostvareni su 116,40% više u odnosu na prethodno razdoblje radi isplate jubilarnih nagrada, povećanja vrijednosti božićnica, isplate otpremnine i naknade za neiskorišteni godišnji odmor službenici koja je nakon dugotrajnog bolovanja otišla u mirovinu.

**Bilješka uz poziciju 32 – Materijalni rashodi**

Materijalni rashodi su na razini prošle godine. Odstupanja su zabilježena na:

* Pozicija 3212 – naknada za prijevoz – povećanje u odnosu na prethodnu godinu odnosi se na porast naknade za prijevoz, te zapošljavanja novih službenika.
* Pozicija 3213 – Stručno usavršavanje zaposlenika – porast na ovom kontu posljedica je povećanja cijena kotizacija za seminare i webinare. .
* Pozicija 3225 – Sitni inventar – povećanje je nastalo zbog nabave novog sitnog inventara nužnog za redovno poslovanje suda.
* Pozicija 3231 – Usluge telefona, pošte i prijevoza, smanjenje u odnosu na prethodno razdoblje rezultat je uvođenja e komunikacije ali i perioda štrajka u kojemu je obim posla bio smanjen
* Pozicija 3232 – Usluge tekućeg i investicijskog održavanja, povećanje se odnosi na soboslikarske radove.
* Pozicija 3234 – Komunalne usluge- povećanje na ovom kontu nastalo je kao posljedica porasta cijena komunalnih usluga.
* Pozicija 3235 – povećanje u odnosu na prethodno razdoblje nastalo je kao rezultat sklapanja novog ugovora o najmu pisača uslijed dotrajalosti opreme
* Pozicija 3236 – porast se odnosi na redovite sistematske preglede službenika sukladno uvećanim pravima iz kolektivnog ugovora.
* Pozicija 3237 – intelektualne usluge – povećanje na ovoj poziciji odnosi se na troškove odvjetnika, vještaka i tumača.

**Bilješka uz poziciju 34 – Financijski rashodi**

Financijski rashodi ostvareni su na razini prethodne godine.

**Bilješka uz poziciju 4 – Rashodi za nabavu nefinancijske imovine**

Odnose na rekonstrukciju sudnice 1 u zgradi pravosudnih tijela u Dubrovniku.

**Bilješka uz poziciju 19 – rashodi budućih razdoblja i nedospjela naplata prihoda**

Odnosi se na obračunate troškove plaće i prijevoza za 12 mjesec 2023 godine u iznosu od 89.715,28 eur koji će biti podmireni u siječnju 2024 godine.

**Izvještaj o Obvezama**

Bilješka uz poziciju V010

|  |
| --- |
| MEĐUSOBNE OBVEZE PRORAČUNSKIH KORISNIKA |

|  |  |
| --- | --- |
| Plaća 12/23 | 89.015,85 |
| Prijevoz 12/23 | 699,43 |
| Potraživanja za naknade koje se refundiraju - bolovanje | 10.570,79 |
| Neplaćene obveze | 8.538,82 |
| **UKUPNO** | **108.824,89** |

Bilješka uz poziciju ND23 Obveze za rashode poslovanja

Odnosi se na depozitni račun Županijskog suda u Dubrovniku.

U Dubrovniku, 29.01.2024. godine

Osoba za kontaktiranje: Zakonski predstavnik

Ana Herceg Kate Brajković